62020TO0634_INF
Определение на Общия съд (осми състав) от 28 юли 2021 г. —UPTR/Парламент и Съвет
(Дело T‑634/20)
„Жалба за отмяна — Автомобилен транспорт — Регламент (ЕС) 2020/1055 — Пазар на международни автомобилни превози на товари — Каботаж — Професионално сдружение — Процесуална легитимация — Липса на лично засягане — Недопустимост“
1.
Жалба за отмяна — Физически или юридически лица — Понятие за подзаконов акт по смисъла на член 263, четвърта алинея ДФЕС — Всеки акт с общо приложение, с изключение на законодателните актове
(член 263, четвърта алинея ДФЕС)
(вж. т. 20 и 21)
2.
Жалба за отмяна — Физически или юридически лица — Актове, които ги засягат пряко и лично — Жалба на професионално сдружение за защита и представителство на неговите членове — Допустимост — Условия
(член 263, четвърта алинея ДФЕС)
(вж. т. 25, 27 и 29)
3.
Жалба за отмяна — Физически или юридически лица — Актове, които ги засягат пряко и лично — Лично засягане от акт с общ характер — Условия — Регламент относно общите правила за достъп до пазара на международни автомобилни превози на товари — Жалба на професионално сдружение за защита и представителство на неговите членове — Липса на пряко и лично засягане — Недопустимост
(член 263, четвърта алинея ДФЕС, член 2, параграф 4 от Регламент 2020/1055 на Европейския парламент и на Съвета)
(вж. т. 39—41, 45, 46 и 49)
4.
Основни права — Право на ефективна съдебна защита — Контрол за законосъобразност на актовете на Съюза — Правила — Защита на това право от съда на Съюза или от националните съдилища в зависимост от правното естество на обжалвания акт — Възможност да се подава жалба за отмяна или да се отправя преюдициално запитване за преценка на валидността
(член 6, параграф 1 ДЕС и член 19, параграф 1 ДЕС; член 263, четвърта алинея ДФЕС и членове 267 ДФЕС и 277 ДФЕС; член 47, член 51, параграф 1 и член 52, параграф 7 от Хартата на основните права на Европейския съюз)
(вж. т. 60 и 62—66)
Предмет
Искане на основание член 263 ДФЕС за отмяна на член 2, параграф 4 от Регламент (ЕС) 2020/1055 на Европейския парламент и на Съвета от 15 юли 2020 година за изменение на регламенти (ЕО) № 1071/2009, (ЕО) № 1072/2009 и (ЕС) № 1024/2012 с оглед на адаптирането им към развитието в сектора на автомобилния транспорт (ОВ L 249, 2020 г., стр. 17)
Диспозитив
1)
Отхвърля жалбата като недопустима.
2)
Осъжда Unie van Professionele Transporteurs en Logistieke Ondernemers (UPTR) да заплати съдебните разноски.